04.08.2023

**Comunicat de presă**

**Campania națională de verificare a modului în care sunt respectate cerințele minime pentru îmbunătățirea securității și protecția sănătății lucrătorilor de către angajatorii care desfășoară activități de producție, depozitare și comercializare a carburanților auto**

Inspectoratul Teritorial de Muncă Galați (I.T.M.) a desfășurat în trimestrele II și al III campania națională de verificare a modului în care sunt respectate cerințele minime pentru îmbunătățirea securității și protecția sănătății lucrătorilor de către angajatorii care desfășoară activități de producție, depozitare și comercializare a carburanților auto, acțiune înscrisă în Program Propriu de Acțiuni al Inspectoratului Teritorial de Muncă pentru anul 2023 aprobat de Inspecția Muncii.

Acțiunile de control s-au desfășurat în toate tipurile de întreprinderi (mici, mijlocii și mari, cu capital de stat, privat și mixt), la angajatori din următoarele domenii de activitate (CAEN): 1920: fabricarea produselor obținute din prelucrarea țițeiului; 5210: depozitări; 4671: comerț cu ridicata al combustibililor solizi, lichizi și gazoși și al produselor derivate și 4730: comerț cu amănuntul al carburanților auto pentru autovehicule în magazine specializate.

*Obiectivele campaniei de control* au fost următoarele:

- Deținerea de către toții utilizatorii a certificatului ”in situ” , pentru instalațiile care funcționează în mediu potențial exploziv (inclusiv reexaminările acestuia),

- Asigurarea purtării de către toți lucrătorii expuși la atmosfere explozive a echipamentelor individuale de protecție adecvate,

- Respectarea de către toți angajatorii a instrucțiunilor scrise privind folosirea surselor de foc deschis și fumatul la locurile de muncă,

- Deținerea de către toți angajatorii a Fișelor cu date de securitate actualizate pentru toți agenții chimici periculoși prezenți la locurile de muncă (inclusiv carburanți auto) și

***La nivelul județului Galați*** *au fost controlate un număr de 10 unități* fiind constatate un număr de *11 neconformități* stabilindu-se măsuri cu termene clare în vederea remedierii acestora.

Au fost aplicate un număr de *11 sancțiuni contravenționale* din care 9 avertismente și 2 amenzi în valoare de 7500 lei.

Cele mai *frecvente deficiențe constatate în domeniul securității și sănătății în muncă* au fost:

* lipsă verificare metrologică la aparatura de măsură și control;
* lipsă notificare substanțe chimice periculoase;
* lipsă legare la pământ a rastelului de butelii,
* nepurtarea Echipamentului Individual de Protecție (E.I.P.) de către lucrători;
* lipsă semnalizare din punct de vedere al securității și sănătății în muncă;
* neverificare la termenul scadent a echipamentelor de muncă mai ales cele aflate sub incidență ISCIR;
* instruire necorespunzătoare a lucrătorilor din punct de vedere al securității și sănătății în muncă.

Bogdan - Marius TRANDAFIR

Inspector Șef

Carmen Păunica Corodeanu

Inspector,

Compartiment Comunicare și Relații cu Publicul